ટાઈગરને પણ આવી સલાહ આપે છે?પુત્ર સાથે દરેક પિતાનો વહાલનો સંબંધ હોય છે. હું ટાઈગરને વધુ પડતી સલાહ નથી આપતો. ‘બ્રધર્સ’માં હું બંને બાળકોને એક કરવાની કોશિશ કરું છુ, પરંતુ બંને એકબીજાના દુશ્મન બની બેઠા છે, એ સમસ્યા આધારિત જ આ ફિલ્મ છે. રિયલ લાઇફમાં મારા બંને બાળકો એકબીજાનો ખ્યાલ રાખે છે. પુત્રી કર્ષણા તો ટાઈગરની મા બનવાની કોશિશ કરતી હોય છે. કેમ કે મહિલાઓને ટેવ હોય છે કે ભાઈને મા જેવો પ્રેમ આપી શકે. મારી સ્ટાઇલ અલગ છે, હું ‘રંગીલા’ જેવું સેન્સ્યુઅલ ગાઈ શકું કે રોમાન્સ કરી શકું. જેથી ટાઈગર પણ મારી કોપી કરે છે, પરંતુ હું ટાઈગર જેવો ડાન્સ અને ફાઈટ ક્યારેય ન કરી શકું. મેં તેને આ બધું શીખવ્યું નથી, પરંતુ હું તેની પાસેથી શીખવા ઇચ્છું છું. મેં તેને કહ્યું છે કે, ‘કામથી કામ રાખવું અને જમીન સાથે જોડાયેલા રહેવાથી આકાશ પણ ચોક્કસ નમી પડશે.’ ‘બ્રધર્સ’માં બધા જ એક્શન હીરો છે?મેં ઘણા હાર્ડ સ્ટંટ કર્યા છે અને તે પણ કોઈ પણ સુરક્ષા વગર. ઘણી વાર જખમી થયા છીએ કે જાન પણ બચી છે. અક્ષયે પણ સ્ટંટ કર્યા છે. જોકે તેના સમયમાં સુરક્ષા વ્યવસ્થા હતી. ઇન્ડસ્ટ્રીઝમાં માર્શલ આર્ટ લાવનાર જ અક્ષય છે. સિદ્ધાર્થ બંનેની મજા લઈ રહ્યો છે. ફિલ્મમાં અક્ષય સાથે ફાઈટ કરવાની હોઈ તેણે ૧૦ કિલો વજન વધાર્યું છે.